b'\n_START_ARTICLE_\nSpekter\n_START_PARAGRAPH_\nSp\xc3\xa9kter (angle\xc5\xa1ko spectrum) v ve\xc4\x8dini primerov pomeni porazdelitev med raznolikimi mo\xc5\xbenostmi med obema skrajnostma. V preteklosti je imela beseda nekoliko druga\xc4\x8den pomen. Pri valovanju je spekter porazdelitev gostote energijskega toka valovanja po frekvenci. Kadar je porazdelitev diskretna, se govori o \xc4\x8drtastem spektru, kadar je zvezna, pa o zveznem spektru._NEWLINE_Spekter izsevanega valovanja je emisijski spekter, spekter prepu\xc5\xa1\xc4\x8denega valovanja absorpcijski spekter, spekter odbitega valovanja pa odbojni spekter.'